শিক্ষামন্ত্রী জনাব নূরুল ইসলাম নাহিদ মন্ত্রিত্ব পদে আসীন হওয়ার পর থেকে জনমের তরে দেশের অধিকাংশ জনমতের ধ্যান-ধারণাকে উপেক্ষা করে সেক্যুলার মতাদর্শ বাস্তবায়নের নিমিত্তে তার মতাদর্শেরই অন্যতম ধারকদের নিয়ে জাতীয় শিক্ষানীতি প্রণয়ন ও শিক্ষাকার্যক্রম পরিচালনা করে চলছেন দেদার। উল্লেখ্য, ইসলাম শিক্ষার যৎসামান্য ছিল তা-ও কাটছাঁট করে কাদিয়ানি ও ইসলামের লেবাসধারী ব্যক্তিবর্গকে নিয়ে বিকৃতভাবে পাঠ্যপুস্তকে ছাপানো হয়েছে এবং সেক্যুলার ধারার মিডিয়াগুলোতে সে সকল বুুদ্ধিজীবী লেখালেখি ও টকশোতে দেদার লিখছেন ও বলছেন। এটি কারো অজানা নয় যে শিক্ষামন্ত্রী নূরুল ইসলাম নাহিদ ১৯৭০ সালে বাংলাদেশ ছাত্র ইউনিয়নের কেন্দ্রীয় কমিটির সভাপতি ছিলেন এবং ১৯৭৬ সালে যুব ইউনিয়নের প্রতিষ্ঠাতা সভাপতি ছিলেন। তিনি ১৯৯৪ সালে বাংলাদেশ আওয়ামী লীগে যোগদান করেন। কমিটির অন্যতম সদস্য জনাব কবীর চৌধুরীকে আপাদমস্তক ইসলামবিদ্বেষী হিসেবেই সবাই জানে, ইসলামের বিরুদ্ধে বিভিন্ন সময় ককূক্তিকর বক্তব্যে দেশবাসীকে ফুঁসিয়ে তুলেছিলেন। তিনিই এখন জাতির অন্যতম শিক্ষাবাহক হিসেবে ভূমিকা রেখে চলছেন! এ ছাড়া কমিটির অন্যান্য সদস্যদের ছাত্রজীবনে সেক্যুলার ছাত্রসংগঠনের সাথে জড়িত ছিলেন। এরা বর্তমানে কর্মজীবনে, বক্তব্য ও লিখনিতে ইসলামের গোড়া কর্তনেই উল্লেখযোগ্য অবদান রেখে চলছেন। তারা হলেন ড. কাজী শহীদুল্লাহ, ড. কাজী খলিকুজ্জামান, মুহাম্মদ জাফর ইকবাল, ফখরুল আলম, প্রফেসর ড. সাদেক হালিম ও জরিনা রহমান খান। উপরোল্লিখিত বর্তমান শিক্ষা কমিটির সাথে আরো যারা ছিলেন তারা হলেন অধ্যাপক শেখ ইকরামুল কবির, অধ্যাপক আর আই এম আমিনুর রশীদ উপাচার্য, অধ্যাপক নিতাই চন্দ্র সূত্রধর, জনাব সিরাজ উদ্দীন আহমেদ, জনাব মো: আবু হাফিজ, মাওলানা অধ্যাপক এ বি এম সিদ্দিকুর রহমান, বেগম নিহাদ কবির, অধ্যক্ষ এম এ আউয়াল সিদ্দিকী, অধ্যাপক শাহীন মাহ্বুবা কবীর প্রমুখ। বিশেষ করে জনাব ড. জাফর ইকবালের কথা না বললেই নয়, যিনি তার লিখনির মাধ্যমে দেশের যুবসমাজকে ধর্ম-বিজ্ঞানকে মুখোমুখি দাঁড় করিয়ে ধর্মকে সেকেলে হিসেবে প্রমাণের অপপ্রয়াস অব্যাহত রেখেছেন। এই যদি হয় দেশের শিক্ষানীতি বাস্তবায়নের কর্তাব্যক্তিদের ধ্যান-ধারণা, তাহলে তাদের কাছ থেকে উন্নয়ন ও সমৃদ্ধির শিক্ষানীতির নামে জাতিকে স্থায়ীভাবে পঙ্গু করে দেয়া ছাড়া আর কী!